বাংলায় বসতি হোক বাণিজ্যের, অষ্টম বিজিবিএসের সূচনা মুখ্যমন্ত্রীর

ওয়েব ডেস্ক: বুধবার দুপুরে নিউটাউনে (Newtown) বিশ্ববাংলা কনভেনশেন সেন্টারে শুরু হল বিশ্ববঙ্গ বাণিজ্য সম্মেলন (BGBS)। মুখ্যমন্ত্রী মমতা বন্দ্যোপাধ্যায় (Mamata Banerjee) এর সূচনা করেন। দুদিন ধরে এই সম্মেলন চলবে। বাংলায় বাণিজ্য টানার লক্ষ্যে এই সম্মেলন। এবার অষ্টম বছরে পা এই বাণিজ্য মেলার। সম্মেলনে ৪০ দেশের ২০০ প্রতিনিধি।

সম্মেলনে অন্যতম অতিথি ভুটানের প্রধানমন্ত্রী শেরিং টোবগে, শিল্পপতি মুকেশ আম্বানি, ঝাড়খণ্ডের মুখ্যমন্ত্রী হেমন্ত সোরেন, শিল্পপতি সজ্জন জিন্দাল। অনুষ্ঠানে শিল্পপতি সঞ্জীব গোয়েঙ্কা তাঁর বিনিয়োগ বিষয়ের পর বলছিলেন, ‘বেঙ্গল ইজ ইন বিজনেস’। তা শুনে হাততালি দেন মঞ্চে মুখ্যমন্ত্রীর দুই পাশে বসে থাকা মুকেশ আম্বানি ও হেমন্ত সোরেন।